**ZAPISNIK**

**24. SEJE STRATEŠKEGA SVETA ZA ZDRAVSTVO**

četrtek, 20. 7. 2023

Prisotni člani: dr. Erik Brecelj, Hajdi Kosednar, mag. Mira Šavora, Azra Herceg, mag. Dolores Kores, mag. Egon Stopar, Anka Rode, mag. Dorjan Marušič, dr. Tit Albreht, dr. Igor Švab, Monika Ažman, dr. Radko Komadina, Rok Ravnikar, dr. Branko Gabrovec, dr. Valentina Prevolnik Rupel

Odsotni: dr. Vojko Flis, dr. Peter Radšel, Tjaša Sobočan, dr. Iztok Takač, mag. Ana Vodičar, mag. Gregor Cuzak, mag. Alan Medveš, dr. Petra Došenović Bonča, dr. Grega Strban

Ostali prisotni: dr. Robert Golob, Marko Jug, Tatjana Mlakar, Marjan Pintar, mag. Tamara Kozlovič, dr. Metka Paragi, Erik Scheriani, Miha Mohorčič

Sejo Strateškega sveta za zdravstvo, ki se je pričela ob 16.00 uri, je vodil predsednik strateškega sveta dr. Erik Brecelj.

**Dnevni red:**

1. Potrditev dnevnega reda
2. Potrditev zapisnika 23. seje SSZ
3. Uredba o določitvi izbranih vrst zdravstvenih storitev za plačilo po realizaciji (MZ, ZZZS, NIJZ, SSZ)
4. Predlogi za 25. sejo SSZ
5. Razno.

**AD/1**

**SKLEP ŠT. 1**: Strateški svet je potrdil predlagan dnevni red.

**AD/2**

**SKLEP ŠT. 2**: Zapisnika 23. seje SSZ je potrjen.

**AD/3**

Valentina Prevolnik Rupel je strateškemu svetu predstavila obstoječe stanje na področju plačevanja zdravstvenih storitev po realizaciji. Predstavila je opis stanja in podala predloge za izboljšanje situacije. Izpostavila je razloge za dolge čakalne vrste v javnem zdravstvu, dotaknila se je tudi sistema izdajanja napotnic (stopnje nujnosti). V razpravi so se prisotni strinjali, da je uvedba napotnice *zelo hitro* povzročila domino efekt pri opredeljevanju čakalnih vrst.

Prav tako so se strinjali, da bi primarna raven zdravstva morala biti opolnomočena, hkrati pa obstaja potreba po večjem številu prvih ambulantnih pregledov.

Spregovorili so tudi o nagrajevanju zaposlenih v javnih zdravstvenih zavodih, ki naj bo uravnoteženo za vse skupine v sistemskih rešitvah.

**SKLEP ŠT. 3**: Stopnje nujnosti napotnic bodo obravnavali naprej na jesenskih sejah SSZ.

**SKLEP ŠT. 4** : ZZZS zbere podatke ali je porast storitev »oddaljenega dostopa« do zdravnika vplivala na povečanje števila izdanih napotnic.

**SKLEP ŠT. 5**: Trenutni ZZZS plan plačila po realizaciji ustreza sedanjim potrebam, dopušča se možnost, da se ob novih podatkih (ob preverbi) plan prilagodi. Prva preverba se pričakuje 1.10.2023.

Kar se tiče posebnih programov se bodo zadeve dogovarjale z MZ.

**SKLEP ŠT. 6**:Sklepe, ki jih je predlagala sekretarka Prevolnik Rupel MZ, so potrdili.

**SKLEP ŠT. 7:** Analizirati je potrebno vrednotenje storitev specialističnih ambulantnih pregledov.

**SKLEP ŠT. 8**: SSZ bo nadaljeval temo nagrajevanja v javnih zdravstvenih zavodih (in ovrednotenje ambulantnega dela).

**SKLEP ŠT. 9:** Oblikuje se skupina za bolnišnično dejavnost. Vodja se bo imenoval na naslednji seji.

**AD/4**

Strateški svet bo z delom nadaljeval po poletnih počitnicah. Prva seja se pričakuje 24.8.2023 z dnevnim redom glede na sklepe te seje.

Seja se je zaključila ob 20.00 uri.

Zapisal: Miha Mohorčič

Pregledala: dr. Metka Paragi

dr. Erik Brecelj

predsednik Strateškega sveta za zdravstvo